als_Latn dik_Latn sag_Latn
Gazeta britanike “The Guardian” dhe ajo amerikane, “The Washington post” kanë ndarë çmimin “Pulitzer” për shërbimin publik në gazetari, sa i takon raportimit të skandalit më të madh pas wikileaks, përgjimeve të Agjencisë Kombëtare të Sigurisë. E përditshmja britanike u vlerësua për një raportim agresiv që ndihmoi debatin publik për çështjet e sigurisë dhe privatësisë ndërsa “The Washington post” për një raportim shpjegues të çështjeve të sigurisë për publikun e gjerë. Dy organet mediatike janë përshëndetur dhe nga ish-punonjësi i NSA-së Eduard Snouden, i cili deklaroi nga Rusia ku ndodhet me azil të përkohshëm se çmimi është një shpërblim për një punë gazetaresken nën trysninë më të lartë të autoriteteve shtetërore.
Ndërkohë gazeta “Boston Globe” mori çmimin “Pulitzer” për raportimin më të mirë të lajmit të fundit me shpërthimin e bombës gjatë maratonës së Bostonit. Agjencia “Reuters” për raportimin në çështjet ndërkombëtare, e përditshmja amerikane “Nju Jork Times”, ka marrë dy çmime për fotolajmin më të mirë dhe fotografinë kryesore më të mirë.
“Pulitzer” janë çmime që shpërndahen çdo vit për mediat e shkruara në SHBA. Këtë vlerësim e bëjnë pedagogët nga Universiteti i Kolumbias, me një traditë shumë të madhe në fushën e gazetarisë dhe komunikimit. Çmimin e ka themeluar Joseph Pulitzer, gazetar amerikan. Për herë të parë, ai është dhënë më 4 qershor 1917.
als_Latn als_Latn als_Latn